62021TJ0476_INF
Решение на Общия съд (трети разширен състав) от 25 септември 2024 г. — TransnetBW/ACER
(Дело T‑476/21) (
1
)
„Енергетика — Вътрешен пазар на електроенергия — Регион за изчисляване на преносната способност — Регион CORE — Приемане от ACER на методика за поделяне на разходите за повторно диспечиране и насрещна търговия — Определяне на равнището на толерантност за легитимните кръгови потоци — Член 16, параграф 13 от Регламент (ЕС) 2019/943“
1.
Съдебно производство — Встъпване — Изявление при встъпване — Изисквания за форма — Кратко изложение на посочените основания — Общо препращане към изявлението при встъпване, представено от встъпилата страна по свързано дело — Недопустимост
(Статут на Съда, член 21; Процедурен правилник на Общия съд, член 76, буква г) и член 145, параграф 2, буква б)
(вж. т. 25—27, 31 и 32)
2.
Енергетика — Вътрешен пазар на електроенергия — Регламент 2019/943 — Управление на претоварванията по електропреносната мрежа — Прилагане на коригиращи действия, целящи облекчаване на междузоновите претоварвания — Методика за поделяне на разходите за коригиращи действия — Отчитане на коригиращите действия, извършени по отношение на вътрешните мрежови елементи с напрежение 220 kV или по-високо — Допустимост
(Регламент 2019/943 на Европейския парламент и на Съвета, съображения 2 и 35, член 1, буква а) и член 16, параграф 4, параграф 8, първа алинея, буква б) и параграф 13; Регламенти на Комисията 2015/1222, съображения 2 и 12, член 9, параграф 11 и член 74, параграф 2 и параграф 4, буква б), и 2017/1485, член 76, параграф 1, буква б), подточки iii) и v)
(вж. т. 71—152)
3.
Енергетика — Вътрешен пазар на електроенергия — Регламент 2019/943 — Управление на претоварванията по електропреносната мрежа — Прилагане на коригиращи действия, целящи облекчаване на междузоновите претоварвания — Методика за поделяне на разходите за коригиращи действия — Приоритетно отчитане на кръговите потоци спрямо вътрешните потоци — Допустимост
(Регламент 2019/943 на Европейския парламент и на Съвета, съображение 27 и член 16, параграфи 8 и 13; Регламент 2015/1222 на Комисията, член 74, параграф 6, буква и)
(вж. т. 162—178 и 188)
4.
Енергетика — Вътрешен пазар на електроенергия — Регламент 2019/943 — Управление на претоварванията по електропреносната мрежа — Прилагане на коригиращи действия, целящи облекчаване на междузоновите претоварвания — Методика за поделяне на разходите за коригиращи действия — Изключване на разходите, породени от кръговите потоци, ненадвишаващи определено равнище на толерантност — Определяне от Агенцията на Европейския съюз за сътрудничество между регулаторите на енергия (ACER) на равнище на толерантност по несъответстващ на приложимата правна уредба начин — Недопустимост — Изключение — Имплицитна компетентност на ACER да определя равнище на толерантност по несъответстващ на приложимата правна уредба начин — Условия — Неизпълнени условия
(член 4, параграф 3 ДЕС; Регламенти на Европейския парламент и на Съвета 2019/942, член 6, параграф 10, втора алинея, буква а) и параграфи 11 и 12, и 2019/943, съображение 34 и член 16, параграф 13; Регламент 2015/1222 на Комисията, член 9, параграф 11 и член 74, параграф 6, буква a)
(вж. т. 203—269, 273—279 и 286—299)
5.
Жалба за отмяна — Отменително съдебно решение — Последици — Ограничаване от съда на Съюза — Условия
(член 264, втора алинея ДФЕС)
(вж. т. 304 и 307—311)
Диспозитив
1)
Отменя решението на апелативния съвет на Агенцията за сътрудничество между регулаторите на енергия (ACER) от 28 май 2021 г., постановено по дело A-001-2021 (консолидирано), в частта, в която се потвърждава Решение № 30/2020 на ACER от 30 ноември 2020 г. относно предложението на операторите на електропреносна система от региона за изчисляване на преносната способност, включващ Белгия, Чешката република, Германия, Франция, Хърватия, Люксембург, Унгария, Нидерландия, Австрия, Полша, Румъния, Словения и Словакия, наречен „CORE“, за методика за поделяне на разходите за повторно диспечиране и насрещна търговия и се отхвърля жалбата на жалбоподателя по посоченото дело.
2)
ACER понася направените от нея съдебни разноски, както и тези на TransnetBW GmbH.
3)
Федерална република Германия и Amprion GmbH понасят направените от тях съдебни разноски.
(
1
)	OВ C 391, 27.9.2021 г.